Vambola Laanmäe

Vambola Laanmäe (aastani 1936 Vambola Laanberg; 26. juuni 1916 Kabala vald – 23. september 2005) oli eesti loomakasvatusteadlane.

Ta alustas õpinguid Kabala algkoolis, 1938. aastal lõpetas ta Viljandi Poeglaste Gümnaasiumi. Aastatel 1939–1946 õppis ta Tartu Riiklikus Ülikoolis, lõpetades põllumajandusteaduskonna.

Pärast ülikooli lõpetamist töötas ta ETKVL-i kooperatiivkoolis õpetajana. Aastatel 1947–1990 töötas ta Eesti Loomakasvatuse ja Veterinaaria Teadusliku Uurimise Instituudis, olles aastatel 1957–1988 instituudi Kehtna seakasvatuse kontrollkatsejaama ja 1961–1986 instituudi seakasvatusosakonna juhataja ning 1972–1986 ühtlasi Kehtna näidissovhoostehnikumi asedirektor. Aastatel 1986–1988 oli ta instituudi konsultant-vanemteadur.

Ta on edendanud sigade tõuaretust ja seakasvatust, tema algatusel asutati Kehtnasse seakasvatusalane uurimiskeskus. Ta on selgitanud 12 seatõu nuuma- ja lihaomadusi, tegelenud eriti Eesti peekonsea ja suure valge sea täiustamisega. Ta on uurinud seatõugudevahelist ristamist, sigade söötmist, seasöötade pärmistamist, emiste tootlikkuse suurendamist, seafarmitööde mehhaniseerimist jpmHeiki Raudla. Pilistvere kihelkond - Eestimaa Taani. Viljandi muuseum 2012EE 14. köide lk. 218.

 Tunnustus 
 1964 Eesti NSV teeneline teadlane
 1965 Eesti NSV riiklik preemia
 1975 NSV Liidu riiklik preemia

 Viited 

Kategooria:Eesti loomakasvatusteadlased
Kategooria:Viljandi Maagümnaasiumi vilistlased
Kategooria:Tartu Ülikooli põllumajandusteaduskonna vilistlased
Kategooria:Eesti NSV VI Ülemnõukogu liikmed
Kategooria:Nõo kalmistule maetud
Kategooria:Sündinud 1916
Kategooria:Surnud 2005